Këshilli Kombëtar i Shqiptarëve

Këshilli Kombëtar i Shqiptarëve (mal. Nacionalni Savjet Albanaca, shk. KKSH) është institucion i vetëqeverisjes i komunitetit shqiptar në Mal të Zi. Këshilli është formuar më 23 qershor 2008, si Këshilli Nacional i Shqiptarëve.

 Simbolet 
Simbolet kombëtare të popujve pakicë në Malin e Zi, sipas Ligjit për zgjedhjen, përdorimin dhe shfaqjen publike të simboleve nacionale, përcaktohen me vendim të këshillit kombëtar të popullit pakicë. Këshilli Kombëtar i Shqiptarëve më 25 prill 2020, përcaktoi tre simbolet kombëtare të popullit shqiptar në Malin e Zi: flamurin, stemën dhe himnin. Të tre simbolet janë identike me simbolet kombëtare e shtetërore të Republikës së Shqipërisë. Dita kombëtare e shqiptarëve në Malin e Zi u përcaktua 28 Nëntori – Dita e Flamurit.

Në vitin 2019, u përzgjodh logoja e Këshillit Kombëtar, vepër e Agron Ujkashit.

 Kryetarët 
Kryetarët e Këshillit Kombëtar të Shqiptarëve:

 Tahir Tahiri, 2008 – 2013
 Genci Nimanbegu, 2013 – 2018
 Faik Nika, 2018 – sot

 Shiko dhe 
 Shqiptarët në Mal të Zi
 Shqiperia etnike

 Referime 

 Lidhje të jashtme 
 Faqja zyrtare (knsh.me)

Kategoria:Institucione në Ulqin
Kategoria:Shqipëri etnike
Kategoria:Shqiptarë të Malit të Zi